Magyar Judo Szövetség | Tíz-tizenöt milliárdos támogatás a nem TAO-s sportágaknak
Tíz-tizenöt milliárdos támogatás a nem TAO-s sportágaknak
Tíz-tizenöt milliárdos támogatás a nem TAO-s sportágaknak - 2012.10.25.
Jövőre várhatóan tíz-tizenöt milliárd forintos közvetlen állami támogatásban részesül az a tizennégy sportági szakszövetség – köztük a Magyar Judo Szövetség –, amelyek vezetőit csütörtök reggel fogadta Orbán Viktor miniszterelnök.
Az asztalitenisz, az atlétika, a birkózás, a judo, a kajak-kenu, a kerékpársport, a korcsolyasport, az ökölvívás, az öttusa, a röplabda, a sportlövészet, a torna, az úszás és a vívás ugyanis nem jut hozzá a társasági adókedvezményből (TAO) a látványsportágakhoz befolyó összegekhez.
„Ennek a rendszernek a hatékonyságát is vizsgáljuk majd, amikor tavasszal folytatjuk az egyeztetést” – tette hozzá az államtitkár.
A miniszterelnöki fogadáson szóba került a judós edzők helyzete is, amelynek rendezéséhez különösen fontos, hogy az egyesületek elküldjék számunkra a regisztrációs lapokat.